રાજય સરકાર દ્વારા છેલ્લા ૧૬ વર્ષથી ગ્રામ્ય અને શહેરી વિસ્તારોમાં શાળા પ્રવેશોત્સવ કાર્યક્રમ મોટા પાયે ચલાવવામાં આવે છે અને મંત્રીઓથી લઇને ઉચ્ચ અધિકારીઓ પણ તેમાં ભાગ લેતા હોય છે. સરકારી કે મહાનગરપાલિકાની શાળાઓમાં દર વર્ષે પ્રવેશોત્સવ અને કન્યા કેળવણી કાર્યક્રમ યોજાય છે. તે સાથે ગુણોત્સવ પણ યોજાય છે. રાજય સરકાર દ્વારા શાળાઓમાં કોમ્પ્યુટરથી લઇને અત્યાધુનિક સુવિધા અને પૂરતા શિક્ષકો હોવા સાથે આવી શાળાઓનું ધોરણ સુધર્યું હોવાનો દાવો કરે છે ત્યારે હવે કેટલા મંત્રીઓ કે અધિકારીઓના પરિવારના સંતાનો સરકારી શાળામાં ભણે છે તેવો સવાલ સોશિયલ મીડિયામાં ચર્ચાઇ રહ્યો છે.